Diane Wei Liang

Diane Wei Liang (født 1966 i Beijing i Folkerepublikken Kina) er en kinesisk forfatter.

Diane Wei Liang ble født samme år som kulturrevolusjonen startet. Hun tilbrakte deler av barndommen i en arbeidsleir sammen med sine foreldre. Som student ved Beijing universitet deltok hun i studentopprøret som ledet til massakren på Den himmelske freds plass i 1989. Hun måtte forlate Kina, og fortsatte sine studier i USA. Etter å ha tatt doktorgraden i Business Administration underviste hun ved universiteter i USA og ved Royal Holloway College, University of London. Hun er nå forfatter på heltid.

I 2003 debuterte Diane Wei Liang med selvbiografien Lake with no name. I 2007 kom kriminalromanen The Eye of Jade, den første i en serie om den kvinnelige privatdetektiven Mei Wang i 2000-tallets Beijing. Bok nummer to i serien, Paper Butterfly, utkom i mai 2008.

Bibliografi 
 Lake with no name : A true story of love and conflict in modern China – selvbiografi (2003)
 The Eye of Jade – kriminalroman (2007)
 Paper Butterfly – kriminalroman (2008)

Referanser

Eksterne lenker 
 
 Telegraph.co.uk: Interview med Diane Wei Liang
 Youtube: Diane Wei Lang om The Eye of Jade ved Bokmessen i Göteborg 2007
 Svenska Dagbladet: Interview med Diane Wei Lang
 Fantasticfiction: Diane Wei Liang

Kinesiske forfattere
Krimforfattere
Personer fra Beijing
Fødsler i 1966